CELEX: 62021CN0442
Language: sl
Date: 2021-07-15 00:00:00
Title: Zadeva C-442/21 P: Pritožba, ki sta jo 15. julija 2021 vložili ITD, Brancheorganisation for den danske vejgodstransport A/S, Danske Fragtmænd A/S zoper sodbo Splošnega sodišča (sedmi senat) z dne 5. maja 2021 v zadevi T-561/18, ITD in Danske Fragtmænd/Komisija

20.9.2021   
            
            
               SL
            
            
               Uradni list Evropske unije
            
            
               C 382/19
            
         
      Pritožba, ki sta jo 15. julija 2021 vložili ITD, Brancheorganisation for den danske vejgodstransport A/S, Danske Fragtmænd A/S zoper sodbo Splošnega sodišča (sedmi senat) z dne 5. maja 2021 v zadevi T-561/18, ITD in Danske Fragtmænd/Komisija
      (Zadeva C-442/21 P)
      (2021/C 382/25)
      Jezik postopka: angleščina
      
         Stranke
      
      
         Pritožnici: ITD, Brancheorganisation for den danske vejgodstransport A/S, Danske Fragtmænd A/S (zastopnik: L. Sandberg-Mørch, advokat)
      
         Druge stranke v postopku: Evropska komisija, Jørgen Jensen Distribution A/S, Dansk Distribution A/S, Kraljevina Danska
      
         Predlog
      
      Pritožnici Sodišču predlagata, naj:
      
                  —
               
               
                  razveljavi sodbo Splošnega sodišča z dne 5. maja 2021 v zadevi T-561/18 v delu, v katerem so bili zavrnjeni razlogi pritožnic, da je imela Komisija resne težave pri ugotovitvi, da je nadomestilo za obveznost zagotavljanja univerzalne poštne storitve združljiva pomoč, da je imela Komisija resne težave pri ugotovitvi, da je državno poroštvo obstoječa pomoč, in da je imela Komisija resne težave tudi pri presoji razporejanja stroškov;
               
            
                  —
               
               
                  drugim strankam v postopku naloži, da nosijo svoje stroške in stroške pritožnic.
               
            
         Pritožbeni razlogi in bistvene trditve
      
      
                  1.
               
               
                  Prvič, Splošno sodišče je napačno uporabilo pravo in izkrivilo dejstva, ker je razsodilo, da Komisija ni imela resnih težav v zvezi z izključitvijo iz NAC materialnih koristi (kot sta ugled podjetja in splošna razširjenost), ki jih je imela družba Post Danmark zaradi zagotavljanja univerzalne poštne storitve.
               
            
                  2.
               
               
                  Drugič, Splošno sodišče je napačno uporabilo pravo, ker je razsodilo, da Komisija ni imela resnih težav ko je ugotovila, da je pomoč združljiva na podlagi okvira za storitve splošnega gospodarskega pomena za izpolnjevanje obveznosti zagotavljanja univerzalne poštne storitve, nato pa odobrila pomoč za stroške odpuščanja delavcev v okviru preoblikovanja/prestrukturiranja družbe Post Danmark.
               
            
                  3.
               
               
                  Tretjič, kršitev členov 107(1) in 108(2) PDEU, Splošno sodišče je napačno uporabilo pravo, ker je ugotovilo, da Komisija ni imela resnih težav pri ugotovitvi, da razporeditev splošnih stroškov v prevelikem obsegu na račun obveznosti zagotavljanja univerzalne poštne storitve s strani družbe Post Danmark, ni državna pomoč.
                  Pritožnici trdita, da zmotna ugotovitev Splošnega sodišča temelji na dveh napačnih uporabah prava, ki se nanašata na dva podrazloga:
                  
                              a.
                           
                           
                              Splošno sodišče je napačno uporabilo pravo, ker je ugotovilo, da sta člen 4(4)(c) pravilnika o računovodstvu iz leta 2006 in člen 4(3)(c) pravilnika o računovodstvu le posebna uporaba načel, določenih v členu 4(4)(a) in členu 4(4)(b) pravilnikov o računovodstvu iz leta 2006 in 2011.
                           
                        
                              b.
                           
                           
                              Splošno sodišče je napačno uporabilo pravo, ker je ugotovilo, da je ustreznost razporeditve splošnih stroškov s strani družbe Post Danmark dokazana s tem, da so računi družbe Post Danmark predmet rednih revizij.